SET ปิดเช้าลบ 5 จุด เผชิญแรงขายทำกำไร ก่อนหยุดยาว
SET ปิดเช้าลบ 5 จุด เผชิญแรงขายทำกำไร ก่อนหยุดยาว ให้แนวรับ 1,650 จุด และแนวต้าน 1,660 จุด
SET ปิดเช้าลบ 5 จุด เผชิญแรงขายทำกำไร ก่อนหยุดยาว ให้แนวรับ 1,650 จุด และแนวต้าน 1,660 จุด
2 มิ.ย. 2565

นายชาญชัย พันทาธนากิจ ผู้ช่วยผู้อำนวยการ สายงานวิจัย บล.เอเซีย พลัส กล่าวว่า ตลาดหุ้นไทยช่วงเช้าปรับตัวลงตามตลาดหุ้นภูมิภาคเอเชีย และสหรัฐฯ เนื่องจากนักลงทุนกลับมากังวลว่าการที่ธนาคารกลางสหรัฐ (เฟด) เร่งปรับขึ้นอัตราดอกเบี้ยจะส่งผลให้เศรษฐกิจสหรัฐเข้าสู่ภาวะถดถอย ประกอบกับในระยะ 1-2 สัปดาห์กำลังจะมีการประชุมเฟด จึงเลือกเทขายทำกำไรออกมาก่อน โดยหุ้นที่กดดัน SET อย่างมากในวันนี้ เป็นกลุ่มพลังงาน, ICT และ อสังหาริมทรัพย์
สำหรับแนวโน้มการลงทุนในช่วงบ่าย คาดว่า ตลาดฯ ยังพักตัวในกรอบ เนื่องจากไทยจะเข้าวันหยุดยาว 3 วัน และวันนี้นักลงทุนยังรอติดตามตัวเลขเศรษฐกิจของสหรัฐ ทั้งตัวเลขการจ้างงานภาคเอกชนเดือน พ.ค. และจำนวนผู้ขอรับสวัสดิการว่างงานรายสัปดาห์ ส่วนในวันพรุ่งนี้จะมีการเปิดเผยตัวเลขจ้างงานนอกภาคเกษตรเดือน พ.ค.ให้แนวรับที่ 1,650 จุด และแนวต้าน 1,660 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
THG มูลค่าการซื้อขาย 1,339.16 ล้านบาท ปิดที่ 71.25 บาท ลดลง 1.75 บาท
PTTEP มูลค่าการซื้อขาย 1,247.28 ล้านบาท ปิดที่ 167.00 บาท ลดลง 0.50 บาท
BDMS มูลค่าการซื้อขาย 951.26 ล้านบาท ปิดที่ 26.00 บาท ลดลง 0.25 บาท
PTT มูลค่าการซื้อขาย 696.92 ล้านบาท ปิดที่ 38.25 บาท ราคาไม่เปลี่ยนแปลง
BANPU มูลค่าการซื้อขาย 633.68 ล้านบาท ปิดที่ 12.30 บาท ลดลง 0.10 บาท